जनताबाट आएका केही सुझाव अनुसार संविधान जारी भएछ भने पनि जनमत अब यिनीहरुको पछि नलागेर अर्कै रुपमा संगठित हुँदैछ भन्ने तथ्यका संकेतहरु बाहिर प्रकट भैसकेका छन् । नेपालको भू–राजनीतिमा बन्दै गएको बाह्य शक्ति सन्तुलन पनि अब त्यो ठाउँमा छैन, जो भारतीय सत्ता र पश्चिमी शक्तिहरुको रणनीतिमा योजना बनाउँदाको थियो । यिनीहरुले जससंग पैसा खाएर वा सत्ताको लालचमा साम्प्रदायिक नेतागिरी गर्दै आए, ती साम्राज्यवादी र विघटनकारी तत्वले यिनीहरुलाई आममाफी दिएर आफ्नो लगानी माया मार्ने छैनन् भन्ने कुरा पनि स्पष्ट छ । जनता पनि साथमा नरहने अवस्था, बाह्य सन्तुलन पनि उल्टिएको अवस्था र डोनरहरुले लगानी पनि नछोड्ने अवस्थाबाट यिनीहरु गुज्रिँदै छन् ।
